Suvestinė redakcija nuo 2022-12-31 iki 2024-01-08

Įsakymas paskelbtas: TAR 2021-12-31, i. k. 2021-27939

Nauja redakcija nuo 2022-12-31:

Nr. V-2014, 2022-12-30, paskelbta TAR 2022-12-30, i. k. 2022-27547

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL MEDICININĖS REABILITACIJOS IR ANTIRECIDYVINIO SANATORINIO GYDYMO BEI PSICHOSOCIALINĖS REABILITACIJOS PASLAUGŲ IŠLAIDŲ PLANAVIMO TVARKOS APRAŠO PATVIRTINIMO

2021 m. gruodžio 31 d. Nr. V-3019
Vilnius

Vadovaudamasis Lietuvos Respublikos sveikatos draudimo įstatymo 9 straipsniu ir 21 straipsnio 1 dalies 1 punktu bei siekdamas užtikrinti, kad teritorinės ligonių kasos pagal vienodus principus planuotų Privalomojo sveikatos draudimo fondo biudžeto lėšas, skirtas medicininės reabilitacijos, antirecidyvinio sanatorinio gydymo bei psichosocialinės reabilitacijos paslaugoms, ir jas skaidriai paskirstytų asmens sveikatos priežiūros įstaigoms:

1.	T v i r t i n u Medicininės reabilitacijos ir antirecidyvinio sanatorinio gydymo bei psichosocialinės reabilitacijos paslaugų išlaidų planavimo tvarkos aprašą (pridedama).

2. P a v e d u įsakymo vykdymo kontrolę viceministrui pagal veiklos sritį.

Sveikatos apsaugos ministras	Arūnas Dulkys

PATVIRTINTA

Lietuvos Respublikos sveikatos apsaugos

ministro 2021 m. gruodžio 31 d. įsakymu Nr. V-3019

(Lietuvos Respublikos sveikatos apsaugos

ministro 2022 m. gruodžio 30 d. įsakymo Nr. V-2014

redakcija)

Medicininės reabilitacijos ir ANTIRECIDYVINIO sanatorinio gydymo bei psichosocialinės reabilitacijos paslaugų išlaidų planavimo tvarkos aprašas

I SKYRIUS

BENDROSIOS NUOSTATOS

1. Medicininės reabilitacijos ir antirecidyvinio sanatorinio gydymo bei psichosocialinės reabilitacijos paslaugų išlaidų planavimo tvarkos aprašas (toliau – Aprašas) reglamentuoja asmens sveikatos priežiūros (toliau – ASP) įstaigoms numatomų metinių Privalomojo sveikatos draudimo fondo (toliau – PSDF) biudžeto lėšų (toliau – metinės lėšos), už kurias kalendoriniais metais teikiamos medicininės reabilitacijos ir antirecidyvinio sanatorinio gydymo bei psichosocialinės reabilitacijos paslaugos (toliau šios paslaugos kartu – medicininės reabilitacijos paslaugos), planavimo tvarką.

2. Aprašo nuostatos taikomos toliau nurodytoms medicininės reabilitacijos paslaugoms, kurių išlaidos apmokamos PSDF biudžeto lėšomis:

2.1. pradinės ambulatorinės medicininės reabilitacijos paslaugų grupei: vaikų ir suaugusiųjų mažos, vidutinės, didelės ir didžiausios apimties pradinės ambulatorinės medicininės reabilitacijos paslaugoms, vaikų ir suaugusiųjų pradinės ambulatorinės medicininės reabilitacijos paslaugoms, teikiamoms grupei žmonių;

2.2. prioritetinės stacionarinės medicininės reabilitacijos paslaugų grupei:

2.2.1. suaugusiųjų antrinės stacionarinės medicininės reabilitacijos (reabilitacija II) paslaugoms, teikiamoms po infarkto, insulto, endoprotezavimo, sužalojimo ir tam tikrų išorinio poveikio padarinių bei po operacijų dėl onkologinių ligų: suaugusiųjų reabilitacijos II paslaugoms, teikiamoms po infarkto, kai diagnozė žymima kodais I21.0, I21.1, I21.2, I21.3 ir I21.4 pagal Tarptautinės statistinės ligų ir susijusių sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), patvirtintą Lietuvos Respublikos sveikatos apsaugos ministro 2011 m. vasario 23 d. įsakymu Nr. V‑164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“ (toliau – TLK-10-AM), po insulto, kai diagnozė žymima kodais I60, I61, I62, I63 ir I64 pagal TLK-10-AM, po endoprotezavimo, kai diagnozė žymima kodais M05–M07, M12, M15–M19, M80, M84.0–M84.4, M87, M96.6, C40, C79.5, D16.0–D16.2, D16.8, Q65, S42.2, S42.4, S52.0, S72.0, S72.1, S72.4, S82.1, S82.3 ir T84 pagal TLK-10-AM, po sužalojimo ir tam tikrų išorinio poveikio padarinių, kai diagnozė žymima kodais S00–T98 pagal TLK-10-AM (kai diagnozė yra nurodyta stacionarinės medicininės reabilitacijos indikacijų sąraše), po operacijų dėl onkologinių ligų, kai diagnozė žymima kodais C16, C18–C20, C22.0, C25, C34, C41.2, C50, C61, C70.0, C70.1, C71, C72.0–C72.8, D16.6, D32.0, D32.1, D33.0, D33.1 ir D33.4 pagal TLK-10-AM;

2.2.2. vaikų antrinės stacionarinės medicininės reabilitacijos (reabilitacija II) paslaugoms;

2.2.3. suaugusiųjų tretinės stacionarinės medicininės reabilitacijos (reabilitacija III) paslaugoms, vaikų tretinės stacionarinės medicininės reabilitacijos (reabilitacija III) paslaugoms;

2.3. ambulatorinės medicininės reabilitacijos paslaugų grupei: suaugusiųjų ambulatorinės medicininės reabilitacijos paslaugoms, vaikų ambulatorinės medicininės reabilitacijos paslaugoms, vaikų ir suaugusiųjų ambulatorinės medicininės reabilitacijos paslaugoms namuose;

2.4. psichosocialinės reabilitacijos paslaugų grupei:

2.4.1. suaugusiųjų ambulatorinės trumpalaikės ir ilgalaikės psichosocialinės reabilitacijos paslaugoms, vaikų ir paauglių ambulatorinės trumpalaikės ir ilgalaikės psichosocialinės reabilitacijos paslaugoms;

2.4.2. suaugusiųjų stacionarinės psichosocialinės reabilitacijos paslaugoms, vaikų ir paauglių stacionarinės psichosocialinės reabilitacijos paslaugoms;

2.5. stacionarinės medicininės reabilitacijos paslaugų grupei:

2.5.1. vaikų ir suaugusiųjų palaikomosios medicininės reabilitacijos paslaugoms;

2.5.2. suaugusiųjų antrinės stacionarinės medicininės reabilitacijos (reabilitacija II) paslaugoms, išskyrus Aprašo 2.2.1 papunktyje nurodytas paslaugas;

2.5.3. vaikų antirecidyvinio sanatorinio gydymo paslaugoms.

3. Asmens, slaugančio vaiką (-us), išlaikymo paslauga priskiriama tai paslaugų grupei, kuriai priskiriamos vaikams teikiamos medicininės reabilitacijos paslaugos.

4. Apraše vartojamos sąvokos ir jų apibrėžtys:

4.1. Medicininės reabilitacijos paslaugų vartojimo rodiklis – skaičiuojamuoju laikotarpiu suteiktų medicininės reabilitacijos paslaugų kiekis, tenkantis 100 šalies, teritorinės ligonių kasos (toliau – TLK) veiklos zonos arba savivaldybės gyventojų, prirašytų prie pirminės ambulatorinės asmens sveikatos priežiūros įstaigų (toliau – prirašytieji gyventojai). Tais atvejais, kai prašymus sudaryti sutartį dėl medicininės reabilitacijos paslaugų išlaidų apmokėjimo pateikia nauji šių paslaugų teikėjai arba šie prašymai yra teikiami dėl naujų medicininės reabilitacijos paslaugų (kurios praėjusiais metais nebuvo finansuojamos PSDF biudžeto lėšomis), atsižvelgiama į jų vartojimo rodiklį, vadovaujantis Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašu, patvirtintu Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“.

4.2. Skaičiuojamasis laikotarpis – paskutinių praėjusių 12-os mėnesių laikotarpis, skaičiuojamas nuo vienų metų liepos 1 d. iki kitų metų birželio 30 dienos. 2023 m. metinės lėšos medicininės reabilitacijos paslaugoms planuojamos ir medicininės reabilitacijos paslaugų vartojimo rodiklis apskaičiuojamas pagal skaičiuojamojo laikotarpio, trukusio nuo 2022 m. sausio 1 d. iki 2022 m. birželio 30 d., duomenis.

4.3. Kitos Apraše vartojamos sąvokos suprantamos taip, kaip jos apibrėžiamos Lietuvos Respublikos sveikatos apsaugos ministro 2015 m. liepos 24 d. įsakymu Nr. V- 889 „Dėl Medicininės reabilitacijos įstaigų (padalinių) veiklos specialiųjų reikalavimų aprašo patvirtinimo“, Lietuvos Respublikos sveikatos apsaugos ministro 2022 m. lapkričio 23 d. įsakymu Nr. V-1738 „Dėl Medicininės reabilitacijos ir antirecidyvinio sanatorinio gydymo paslaugų skyrimo ir teikimo tvarkos aprašo patvirtinimo“, Lietuvos Respublikos sveikatos apsaugos ministro 2012 m. rugpjūčio 21 d. įsakymu Nr. V-788 „Dėl Psichosocialinės reabilitacijos paslaugų psichikos sutrikimų turintiems asmenims teikimo tvarkos aprašo patvirtinimo“ ir Lietuvos Respublikos sveikatos apsaugos ministro 2000 m. gruodžio 14 d. įsakymu Nr. 730 „Dėl Vaikų ir paauglių psichikos sveikatos priežiūros paslaugų teikimo reikalavimų aprašo patvirtinimo“.

II SKYRIUS

MEDICININĖS REABILITACIJOS PASLAUGŲ VARTOJIMO RODIKLIO REIKŠMĖS APSKAIČIAVIMAS

5. Įtrauktų į Valstybinės ligonių kasos prie Sveikatos apsaugos ministerijos direktoriaus tvirtinamą Asmens sveikatos priežiūros paslaugų ir sveikatos programose numatytų paslaugų, už kurias mokama iš PSDF biudžeto, klasifikatorių (toliau – Klasifikatorius) medicininės reabilitacijos paslaugų, skaičiuojamuoju laikotarpiu suteiktų šalies arba savivaldybės mastu, vartojimo rodiklio reikšmė nustatoma taip:

5.1. įtrauktos į Klasifikatorių medicininės reabilitacijos paslaugos sugrupuojamos į šias grupes:

5.1.1. pradinės ambulatorinės medicininės reabilitacijos paslaugų grupė: vaikų ir suaugusiųjų mažos, vidutinės, didelės ir didžiausios apimties pradinės ambulatorinės medicininės reabilitacijos paslaugos; pradinės ambulatorinės medicininės reabilitacijos paslaugos, teikiamos grupei žmonių;

5.1.2. ambulatorinių medicininės reabilitacijos paslaugų grupė, sudaroma pagal ligų gydymo profilius: suaugusiųjų ambulatorinės reabilitacijos paslaugos; vaikų ambulatorinės reabilitacijos paslaugos; vaikų ir suaugusiųjų ambulatorinės medicininės reabilitacijos paslaugos namuose;

5.1.3. stacionarinių medicininės reabilitacijos paslaugų grupė, sudaroma pagal ligų gydymo profilius: suaugusiųjų tretinės stacionarinės medicininės reabilitacijos (reabilitacija III) paslaugos; vaikų tretinės stacionarinės medicininės reabilitacijos (reabilitacija III) paslaugos; suaugusiųjų antrinės stacionarinės medicininės reabilitacijos (reabilitacija II) bei palaikomosios reabilitacijos paslaugos; vaikų antrinės stacionarinės medicininės reabilitacijos (reabilitacija II) bei palaikomosios reabilitacijos paslaugos; vaikų antirecidyvinio sanatorinio gydymo paslaugos;

5.1.4. ambulatorinių psichosocialinės reabilitacijos paslaugų grupė: suaugusiųjų trumpalaikės ir ilgalaikės psichosocialinės reabilitacijos paslaugos; vaikų ir paauglių trumpalaikės ir ilgalaikės psichosocialinės reabilitacijos paslaugos;

5.1.5. stacionarinės psichosocialinės reabilitacijos paslaugų grupė: suaugusiųjų psichosocialinės reabilitacijos paslaugos; vaikų ir paauglių psichosocialinės reabilitacijos paslaugos;

5.2. Aprašo 5.1.1, 5.1.2 ir 5.1.4 papunkčiuose nurodytoms grupėms priskirtų medicininės reabilitacijos paslaugų, kurios skaičiuojamuoju laikotarpiu buvo suteiktos šalies arba savivaldybės prirašytiesiems gyventojams, vartojimo šalyje arba savivaldybėje rodiklio reikšmė (PV) apskaičiuojama pagal formulę:

,

čia:

N – skaičiuojamuoju laikotarpiu šalies arba savivaldybės prirašytiesiems gyventojams suteiktų atitinkamos grupės medicininės reabilitacijos paslaugų skaičius;

S – šalies arba savivaldybės prirašytųjų gyventojų skaičius skaičiuojamojo laikotarpio pabaigoje;

5.3. Aprašo 5.1.3 ir 5.1.5 papunkčiuose nurodytoms grupėms priskirtų medicininės reabilitacijos paslaugų vartojimo šalyje arba TLK veiklos zonoje rodiklio reikšmė apskaičiuojama vadovaujantis VLK direktoriaus tvirtinama vartojimo rodiklių reikšmių skaičiavimo metodika, kuri taikoma vykdant Leidimų teikti iš Privalomojo sveikatos draudimo fondo biudžeto lėšų apmokamas naujo profilio stacionarines asmens sveikatos priežiūros paslaugas išdavimo tvarkos aprašo, patvirtinto Lietuvos Respublikos sveikatos apsaugos ministro 2010 m. gruodžio 29 d. įsakymu Nr. V-1145 „Dėl Leidimų teikti iš Privalomojo sveikatos draudimo fondo biudžeto lėšų apmokamas naujo profilio stacionarines asmens sveikatos priežiūros paslaugas išdavimo tvarkos aprašo ir komisijos darbo reglamento patvirtinimo“, reikalavimus.

III SKYRIUS

PLANUOJAMOS METINIŲ LĖŠŲ SUMOS MEDICININĖS REABILITACIJOS PASLAUGOMS APSKAIČIAVIMAS

6. TLK, planuodama metines lėšas medicininės reabilitacijos paslaugoms, numato lėšų sumą, sudarančią iki 1,5 procento VLK direktoriaus įsakymu TLK skiriamos metinių lėšų sumos medicininės reabilitacijos paslaugoms, kuri nepaskirstoma ASP įstaigoms.

7. ASP įstaigai numatoma preliminari planuojama metinių lėšų suma (SUMASPĮ plan) Aprašo 2.1, 2.2, 2.3, 2.4 ir 2.5 papunkčiuose nurodytų grupių medicininės reabilitacijos paslaugoms, už kurią kalendoriniais metais teikiamos šios paslaugos, apskaičiuojama pagal duomenis, kaupiamus privalomojo sveikatos draudimo informacinėje sistemoje „Sveidra“:

7.1. preliminari planuojama ASP įstaigos metinių lėšų suma (eurais) lygi sumai, už kurią skaičiuojamuoju laikotarpiu buvo faktiškai suteikta atitinkamų Aprašo 2 punkte nurodytų grupių medicininės reabilitacijos paslaugų, o preliminari planuojama 2023 m. ASP įstaigos metinių lėšų suma – sumai, už kurią skaičiuojamuoju laikotarpiu nuo 2022 m. sausio 1 d. iki 2022 m. birželio 30 d. buvo suteikta šių paslaugų, padaugintai iš 2;

7.2. jei praėjusiais metais sutartis su ASP įstaiga, teikiančia medicininės reabilitacijos paslaugas, dėl tam tikros Aprašo 2.1, 2.2, 2.3, 2.4 ar 2.5 papunktyje nurodytos grupės paslaugų buvo sudaryta pirmą kartą trumpesniam nei kalendoriniai metai laikotarpiui, planuojama preliminari metinė lėšų suma šioms paslaugoms nustatoma sumą (eurais), už kurią buvo faktiškai suteikta šių paslaugų, dalijant iš mėnesių, kuriems buvo sudaryta sutartis, skaičiaus ir dauginant iš 12 mėnesių;

7.3. jei ASP įstaiga praėjusiais kalendoriniais metais buvo sudariusi sutartį dėl atitinkamų medicininės reabilitacijos paslaugų teikimo ir jų išlaidų apmokėjimo PSDF biudžeto lėšomis, tačiau skaičiuojamuoju laikotarpiu faktiškai šių paslaugų nesuteikė, planuojama šios įstaigos metinių lėšų suma atitinkamoms medicininės reabilitacijos paslaugoms yra lygi sumai (eurais), už kurią praėjusiais kalendoriniais metais buvo faktiškai suteikta šių paslaugų.

8. ASP įstaigai, pirmą kartą pradedančiai teikti PSDF biudžeto lėšomis kompensuojamas medicininės reabilitacijos paslaugas, preliminari planuojama metinė sutartinė lėšų suma (SUMASPĮ planN) numatoma pagal kiekvieną veiklos adresą atskirai ASP įstaigos planuojamoms teikti kiekvienos grupės medicininės reabilitacijos paslaugoms, nurodytoms Aprašo 2.1, 2.2, 2.3, 2.4 ir 2.5 papunkčiuose, bet ne daugiau kaip 60 kiekvienos grupės paslaugų.

9. ASP įstaigai, pirmą kartą pradedančiai teikti PSDF biudžeto lėšomis kompensuojamas tam tikros Aprašo 2 punkte nurodytos grupės medicininės reabilitacijos paslaugas, preliminari planuojama lėšų suma (eurais) šioms medicininės reabilitacijos paslaugoms apskaičiuojama Aprašo 8 punkte nurodytą atitinkamų paslaugų kiekį dauginant iš atitinkamos paslaugos bazinės kainos ir balo vertės (eurais), nustatytos Lietuvos Respublikos sveikatos apsaugos ministro įsakymu.

10. Preliminari planuojama TLK metinių lėšų suma (eurais) visoms Aprašo 2.1, 2.2, 2.3, 2.4 ir 2.5 papunkčiuose nurodytų paslaugų išlaidoms apmokėti (SUMTLK plan) apskaičiuojama pagal formulę:

SUMTLK plan =(SUMaspį plan + SUMaspį plann + sumASPĮ korekcija),

čia:

SUMTLK plan – preliminari planuojama TLK metinių lėšų suma (eurais) visoms Aprašo 2.1, 2.2, 2.3, 2.4 ir 2.5 papunkčiuose nurodytoms paslaugoms;

SUMASPĮ plan – preliminari planuojama tam tikros ASP įstaigos metinių lėšų suma (eurais) Aprašo 2.1, 2.2, 2.3, 2.4 ir 2.5 papunkčiuose nurodytoms paslaugoms, apskaičiuota Aprašo 7 punkte nustatyta tvarka;

SUMASPĮ planN – planuojama lėšų suma (eurais) Aprašo 2.1, 2.2, 2.3, 2.4 ir 2.5 papunkčiuose nurodytoms medicininės reabilitacijos paslaugoms, už kurias einamaisiais metais ASP įstaigoms nebuvo mokama iš PSDF biudžeto lėšų, apskaičiuota Aprašo 8 ir 9 punktuose nustatyta tvarka;

SUMASPĮ korekcija – planuojama lėšų suma (eurais) Aprašo 2.2, 2.3, 2.4 ir 2.5 papunkčiuose nurodytoms medicininės reabilitacijos paslaugoms, jei skaičiuojamuoju laikotarpiu buvo atliekamas ASP įstaigos pastato, kuriame teikiamos medicininės reabilitacijos paslaugos, kapitalinis remontas, dėl kurio medicininės reabilitacijos paslaugų skaičius skaičiuojamuoju laikotarpiu sumažėjo daugiau nei ketvirtadaliu (įvertinama pagal ASP įstaigos pateiktus dokumentus). Suma, kuria didinama planuojama metinė lėšų suma, yra lygi praėjusio skaičiuojamojo laikotarpio vidutinio vieno mėnesio medicininės reabilitacijos paslaugų kiekio ir skaičiuojamojo laikotarpio, kai buvo pradėtas kapitalinis remontas, vidutinio vieno mėnesio šių paslaugų kiekio skirtumui, padaugintam iš medicininės reabilitacijos paslaugos bazinės kainos (eurais) ir iš 12 mėnesių.

11. ASP įstaigos bendra galutinė planuojama metinių lėšų suma Aprašo 2.1, 2.2, 2.3, 2.4 ir 2.5 papunkčiuose nurodytų grupių medicininės reabilitacijos paslaugoms (toliau – bendra galutinė planuojama metinių lėšų suma) (SUMASPĮGSUT) apskaičiuojama taip:

11.1. jei suma (eurais), už kurią ASP įstaiga skaičiuojamuoju laikotarpiu faktiškai suteikė Aprašo 2.1, 2.2, 2.3, 2.4 ir 2.5 papunkčiuose nurodytų grupių medicininės reabilitacijos paslaugų (perskaičiuota atsižvelgiant į bazinių kainų ir balo verčių pokyčius), palyginti su praėjusių metų šios ASP įstaigos bendra pradine sutartine metinių lėšų suma Aprašo 2.1, 2.2, 2.3, 2.4 ir 2.5 papunkčiuose nurodytoms paslaugų grupėms (toliau – praėjusių metų bendra pradinė sutartinė metinių lėšų suma) (perskaičiuota atsižvelgiant į bazinių kainų ir balo verčių pokyčius), yra mažesnė daugiau nei 5 procentais, tai ASP įstaigos bendra galutinė planuojama metinių lėšų suma yra lygi 95 proc. praėjusių metų bendros pradinės sutartinės metinių lėšų sumos (perskaičiuotos atsižvelgiant į bazinių kainų ir balo verčių pokyčius);

11.2. jei suma (eurais), už kurią ASP įstaiga skaičiuojamuoju laikotarpiu faktiškai suteikė Aprašo 2.1, 2.2, 2.3, 2.4 ir 2.5 papunkčiuose nurodytų grupių medicininės reabilitacijos paslaugų (perskaičiuota atsižvelgiant į bazinių kainų ir balo verčių pokyčius), palyginti su praėjusių metų bendra pradine sutartine šios ASP įstaigos metinių lėšų suma (perskaičiuota atsižvelgiant į bazinių kainų ir balo verčių pokyčius), yra didesnė, tai ASP įstaigos bendra galutinė planuojama metinių lėšų suma didinama proporcingai VLK direktoriaus įsakymu TLK skirtai metinių lėšų sumai medicininės reabilitacijos paslaugoms (neįskaitant TLK nepaskirstytų lėšų sumos ir sumos, apskaičiuotos Aprašo 11.1 papunktyje nustatyta tvarka).

12. Jei VLK direktoriaus įsakymu TLK skirta metinių lėšų suma medicininės reabilitacijos paslaugoms (neįskaitant TLK nepaskirstytų lėšų sumos) yra mažesnė nei visų ASP įstaigų, su kuriomis TLK numato sudaryti sutartis dėl medicininės reabilitacijos paslaugų, galutinių bendrų planuojamų metinių lėšų suma, šių sumų skirtumu proporcingai mažinamos visų ASP įstaigų bendros galutinės planuojamos metinių lėšų sumos, apskaičiuotos Aprašo 11.1 ir 11.2 papunkčiuose nustatyta tvarka.

13. ASP įstaigos galutinė planuojama metinių lėšų suma (eurais) kiekvienos Aprašo 2.1, 2.2, 2.3, 2.4 ar 2.5 papunkčiuose nurodytos grupės medicininės reabilitacijos paslaugoms (GSUTaspį grupės) apskaičiuojama pagal formulę:

GSUTaspį grupės = ((SUMASPĮGSUT / SUMASPĮ plan) × SUMASPĮ plan grupės) + SUMaspį planN grupės + SUMASPĮ korekcija grupės,

čia:

GSUTaspį grupės – ASP įstaigos galutinė planuojama metinių lėšų suma (eurais) atitinkamos medicininės reabilitacijos paslaugų grupės, nurodytos Aprašo 2.1, 2.2, 2.3, 2.4 ar 2.5 papunktyje, paslaugoms;

SUMASPĮGSUT – ASP įstaigos bendra galutinė planuojama metinių lėšų suma, apskaičiuota Aprašo 11 ir 12 punktuose nustatyta tvarka;

SUMASPĮ plan – preliminari planuojama ASP įstaigos metinių lėšų suma (eurais) visoms Aprašo 2.1, 2.2, 2.3, 2.4 ir 2.5 papunkčiuose nurodytoms paslaugoms;

SUMASPĮ plan grupės – preliminari planuojama ASP įstaigos metinių lėšų suma (eurais) atitinkamos medicininės reabilitacijos paslaugų grupės, nurodytos Aprašo 2.1, 2.2, 2.3, 2.4 ar 2.5 papunktyje, paslaugoms;

SUMASPĮ planN grupės – planuojama lėšų suma (eurais) atitinkamos medicininės reabilitacijos paslaugų grupės, nurodytos Aprašo 2.1, 2.2, 2.3, 2.4 ar 2.5 papunktyje, paslaugoms, už kurias einamaisiais metais ASP įstaigoms nebuvo mokama iš PSDF biudžeto lėšų, apskaičiuota Aprašo 8 ir 9 punktuose nustatyta tvarka;

SUMASPĮ korekcija grupės – planuojama lėšų suma (eurais) Aprašo 2.2, 2.3, 2.4 ar 2.5 papunktyje nurodytoms medicininės reabilitacijos paslaugoms, jei skaičiuojamuoju laikotarpiu buvo atliekamas ASP įstaigos pastato, kuriame teikiamos medicininės reabilitacijos paslaugos, kapitalinis remontas, dėl kurio medicininės reabilitacijos paslaugų skaičius skaičiuojamuoju laikotarpiu sumažėjo daugiau nei ketvirtadaliu (įvertinama pagal ASP įstaigos pateiktus dokumentus). Suma, kuria didinama planuojama metinė lėšų suma, yra lygi praėjusio skaičiuojamojo laikotarpio vidutinio vieno mėnesio medicininės reabilitacijos paslaugų kiekio ir skaičiuojamojo laikotarpio, kai buvo pradėtas kapitalinis remontas, vidutinio vieno mėnesio šių paslaugų kiekio skirtumui, padaugintam iš medicininės reabilitacijos paslaugos bazinės kainos (eurais) ir iš 12 mėnesių.

IV SKYRIUS

BAIGIAMOSIOS NUOSTATOS

14. ASP įstaigos metinė lėšų suma, apskaičiuota Aprašo nustatyta tvarka, gali būti koreguojama ASP įstaigos ir TLK sutarties dėl ASP paslaugų teikimo ir apmokėjimo PSDF biudžeto lėšomis sudarymo metu, neviršijant TLK skiriamų asignavimų medicininės reabilitacijos paslaugų išlaidoms apmokėti ir atsižvelgiant į:

14.1. ASP įstaigos galimybes užtikrinti medicininės reabilitacijos paslaugų prieinamumą atitinkamoje savivaldybėje, kurioje šių paslaugų trūksta;

14.2. medicininės reabilitacijos paslaugų teikimo plėtojimą Europos Sąjungos struktūrinių fondų lėšomis;

14.3. ASP įstaigos restruktūrizaciją ir (ar) asmens sveikatos priežiūros paslaugų struktūros pokyčius bei pacientų srautus;

14.4. medicininės reabilitacijos paslaugų pasiūlą ir galimybes jas teikti.

____________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-2014, 2022-12-30, paskelbta TAR 2022-12-30, i. k. 2022-27547

Dėl Lietuvos Respublikos sveikatos apsaugos ministro 2021 m. gruodžio 31 d. įsakymo Nr. V-3019 „Dėl Medicininės reabilitacijos ir sanatorinio (antirecidyvinio) gydymo bei psichosocialinės reabilitacijos paslaugų išlaidų planavimo tvarkos aprašo patvirtinimo“ pakeitimo